महेंद्रगढ़। भैंस चोरों ने अब शिक्षामंत्री रामबिलास शर्मा की ससुराल गांव देवास से भैंस चोरी करके पुलिस को चुनौती दे दी। पिछले एक महीने में महेंद्रगढ़-नारनौल क्षेत्र में करीब 14 भैंस चोरी की वारदात हो चुकी हैं। 10 दिन पहले भैंस चोरी के मामले में एसपी ने मीटिंग लेकर थाना प्रभारियों को अलर्ट रहने के निर्देश दिए थे। साथ ही हिदायत दी थी कि जिस थाना क्षेत्र से भैंस चोरी होगी, वहां के थाना प्रभारी की जवाबदेही होगी।